Të rejat e fundit nga Hollivudi
Shvarcenegeri provon rënien e popullaritetit; Sarah Ferguson i kthehet një reklame tjetër; frazat më të famshme të filmave
58-vjeçari Arnold Shvarceneger po kupton për herë të parë se cfarë do të thotë se mos jesh popullor. Por suksesi në filma apo martesa e tij me gazetaren e njohur Maria Shraiver, mbesë e familjes Kenedi, nuk duket se po e ndihmon imazhin e tij në Kaliforni këto ditë. Shvarcenegeri mund ta ketë pasur të lehtë të luftonte me qënie jashtë-tokësore, por duket se nuk i vjen aq për mbarë të përleshet me mësuesit dhe infermierët për të vënë në jetë reformat që ai si gurvernator i Kalifornisë ka propozuar në sistemin e arsimit dhe shëndetit. Një anketë e re tregon se ai gëzon vetëm 37 për qind të mbështetjes së elektoratit të tij. Në përgjigje të rënies së popullaritetit të tij, Shvarceneger tha këtë javë se është i gatshëm të përpiqet për një kompromis mbi buxhetin shtetëror, me demokratët. Guvernatori konservator ka pasur përplasje të shumta me demokratët që kontrollojnë Kongresin e këtij shteti, por duket se rënia e popullaritetet e ka ndihmuar Shvarcenegerin të analizojë më me gjakftohtësi realitetin. Sarah Ferguson, një tjetër person publik që kaloi nga e famshme në famëkeqe, vazhdon të jetë në qendër të vëmendjes. Fergi, siç njihet shkurtimisht, mori famë kur u martua me Princin Eduard të Anglisë dhe u bë Dukesha e Jorkut, por u bë epiqendra e një skandali mbretëror nga një marrëdhënie jashtë-martesore me një ndër këshilltarët e saj. Por duket se ish-dukesha e ka marrë veten fare mirë që kur humbi titullin mbretëror. Këtë javë ajo ishte në Nju Jork për të prezantuar një sanduiç të ri me emrin e saj i cili shërbehet në kafenenë e famshme Stage Deli. Fergi ka vite që përdor famën që trashëgoi nga familja mbretërore e Anglisë, për të nxjerrë fitime të konsiderueshme. Ajo prej kohësh reklamon një regjim diete të kompanisë Weight Watchers, së cilës i atribuon fitoren e saj mbi mbipeshën disa vjet më parë. Çdokush nga ne ka një këngë -- apo një film të preferuar. Por kohët e fundit, Instituti Amerikan i Filmit u dha mundësi amerikanëve të paraqesin preferencat e tyre për frazat më të famshme të filmave. Rezultatet e anketës, të botuara me titullin 100 vjet – 100 Fraza Filmash, rendisin në vend të parë fjalët e fundit të Ret Batlerit në Filmin - E Ikur me Erën në momentin kur ndahet nga e shoqja, Scarlet O’Hara, së cilës i thotë Në vend të dytë i famshi Marlon Brando, ndoshta në rolin e tij më të paharruar, si bosi i mafias Don Corleone në filmin, Kumbari. - thotë Don Korleone, duke iu referuar një marrëveshjeje mafioze. Në vend të tretë përsëri Marlon Brando në filmin Pranë Ujit, ku aktori luan një boksier. Në listën e 10 frazave më të paharrueshme nga filmat përfshihet edhe vargu i Humphrey Bogardit në Filmin Casablanca, kur i drejtohet së dashurës së tij, Ilsës, luajtur nga Igrid Bergman me fjalët